ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 15-Ի N 1950-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	ՀՀ ֆինանսների նախարարություն
	07.07.2026

	
	01/34-2/18314-2026

	 «Հայաստանի Հանրապետության կառավարության 2022 թվականի դեկտեմբերի 15-ի N 1950-Ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ մեր իրավասությունների շրջանակներում առաջարկություններ չունենք:
	Ընդունվել է ի գիտություն։




	ՀՀ առողջապահության նախարարություն

	09.07.2026

	
	ԱԱ/02.2/21901-2026

	ՀՀ առողջապահության նախարարությունում ուսումնասիրվել է «Հայաստանի Հանրապետության կառավարության 2022 թվականի դեկտեմբերի 15-ի N 1950-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագիծը, որի վերաբերյալ դիտողություններ և առաջարկություններ չկան:

	Ընդունվել է ի գիտություն։




	Վարչապետի աշխատակազմի տեսչական մարմինների աշխատանքների համակարգման գրասենյակ
	09.07.2026

	
	//23609-2026

	 «Հայաստանի Հանրապետության կառավարության 2022 թվականի դեկտեմբերի 15-ի N 1950-ն որոշման մեջ փոփոխություն կատարելու մասին» Կառավարության որոշման նախագծի վերաբերյալ դիտողություններ և առաջարկություններ չկան։


	Ընդունվել է ի գիտություն։




	ՀՀ արդարադատության նախարարություն
	28.07.2026

	
	/27.2.1/39867-2026

	 «Հայաստանի Հանրապետության կառավարության 2022 թվականի դեկտեմբերի 15-ի N 1950-Ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ առարկություններ չունենք։
	Ընդունվել է ի գիտություն։




	Վարչապետի աշխատակազմի քաղաքացիական ծառայության գրասենյակ
	13.08.2026

	
	02/11.36/27543-2026

	«Կառավարության 2022 թվականի դեկտեմբերի 15-ի N 1950-Ն որոշման մեջ փոփոխություն կատարելու մասին» Կառավարության որոշման նախագծով առաջարկվում է անձի ֆունկցիոնալությունը գնահատող մասնագետների համար սահմանված՝ հիմնական աշխատավարձի հաշվարկման գործակիցն ուժը կորցրած ճանաչելու վերաբերյալ դրույթի կիրառումը հետաձգել ևս մեկ տարով՝ նախատեսելով այն 2028 թվականի հունվարի 1-ից, որից հետո հիշյալ աշխատողների վարձատրությունը պետք է իրականացվի գործավարձային համակարգով։ Միևնույն ժամանակ Նախագծի (այսուհետև՝ Նախագիծ) հիմնավորման մեջ նշված են մի շարք ծանրակշիռ հանգամանքներ, որոնցով պայմանավորված անձի ֆունկցիոնալությունը գնահատող մասնագետների վարձատրության համակարգի փոփոխությունը, որը նախատեսված էր մեկնարկել 2027 թվականի հունվարի 1-ից,  անիրատեսական է գնահատվում: Ընդ որում, վարձատրության վերոհիշյալ համակարգին նախատեսված էր անցնել 2025 թվականի հունվարի 1-ից, որի ժամկետը երկարաձգվել է մինչև 2027 թվականի հունվարի 1-ը։ Այս առումով հարկ ենք համարում նշել, որ Քաղաքացիական ծառայության գրասենյակը համապատասխան անձանց գործավարձային եղանակով վարձատրելու դրույթի նախագծային կարգավորումների վերաբերյալ ներկայացրել էր մի շարք դիտարկումներ՝ հիմնավորելով դրանց անիրագործելիությունը։
[bookmark: _GoBack]Հաշվի առնելով, որ հիմնավորման մեջ նշված խնդիրները թույլ չեն տալիս վարձատրության հիշյալ համակարգի անցումը, իսկ հիմնավորման մեջ նշված չեն այն գործողությունները, որոնք հնարավոր կդարձնեն մեկ տարի անց չեզոքացնելու առկա խնդիրները, առաջարկում ենք հիմնավորման մեջ նկարագրել առկա խնդիրների լուծմանն ուղղված միջոցառումները, կամ էլ առաջարկել հիշյալ անձանց վարձատրության այլ ձև։ 
	Ընդունվել է, հիմնավորման մեջ լրացվել են  առկա խնդիրների լուծմանն ուղղված միջոցառումները։
Միաժամանակ, նախագծի ներկայիս խմբագրմամբ առաջարկվում է մասնագետների վարձատրությունը գործավարձով իրականացնելու ժամկետը երկարաձգել մինչև  2030 թվականի հունվարի 1-ը։


	Վարչապետի աշխատակազմի սոցիալական հարցերի վարչության
	13.08.2026

	
	02/11.36/27543-2026

	Նախագծով առաջարկվում է գործող որոշման այն դրույթը, ըստ որի 2027 թվականի հունվարի 1-ից անձի ֆունկցիոնալությունը գնահատող մասնագետների (այսուհետ՝ մասնագետներ) վարձատրությունը պետք է իրականացվի ըստ գործավարձի սկզբունքի, նորից երկարաձգել՝ սահմանելով 2028 թվականը: 
Նախագծին կից հիմնավորումը լրացուցիչ քննարկման և պարզաբանման կարիք ունի՝ հաշվի առնելով հետևյալ հանձնարարականները.
1. 02.05.2022թ. վարչապետի մոտ կայացած հաշմանդամության գնահատման համակարգի բարեփոխումների և անձի ֆունկցիոնալության գնահատման համակարգի ներդրման ծրագրի մասին խորհրդակցության Վ/41-2022 արձանագրության 1-ին կետի 2-րդ ենթակետի ա. պարբերությամբ տրված հանձնարարականի համաձայն՝ նախատեսվել էր փորձաքննության գինը դիտարկել ըստ յուրաքանչյուր դեպքի.
2. 28.10.2024թ. փոխվարչապետ Տիգրան Խաչատրյանի գլխավորությամբ կայացած անձի ֆունկցիոնալությունը գնահատող մասնագետների վարձատրությունը գործավարձի սկզբունքով կազմակերպելու հարցի վերաբերյալ նիստի ՓՎ/141-2024 արձանագրության 3-րդ կետի համաձայն՝ նախատեսվել էր մասնագետների վարձատրությունը գործավարձով իրականացնել 2026 թվականի հունվարի 1-ից, որը արդեն մեկ անգամ երկարաձգվել է մինչև 2027 թվականի հունվարի 1-ը:
Ներկայացված նախագիծը չի համապատասխանում վերոնշյալ 2 հանձնարարականներին:
Հաշվի առնելով նաև 21.11.2025թ. սոցիալական նախարարական կոմիտեի N ԿԱ/346-2025 արձանագրության 2-րդ կետը՝ քննարկման ենթակա է նախքան նախագիծը վարչապետի աշխատակազմ ներկայացնելը վարչապետի հետ համաձայնեցնելու անհրաժեշտությունը:
	Ընդունվել է ի գիտություն։
Գործավճարի մեխանիզմին անցումը սահուն կերպով կազմակերպելու նպատակով նախագծի ներկայիս խմբագրմամբ առաջարկվում է մասնագետների վարձատրությունը գործավարձով իրականացնելու ժամկետը երկարաձգել մինչև  2030 թվականի հունվարի 1-ը։
Հարկ է նշել նաև, որ Նախագիծը ընդհանուր առմամբ, ուրվագծային քննարկվել է փոխվարչապետ Տիգրան Խաչատրյանի հետ։





